VABILO
JZ Zdravstveni dom Ptuj vas ob Svetovnem dnevu varnosti pacientovih pravic (17. septembra) vljudno vabi na posebni javni dogodek, namenjen predstavitvi storitev, novosti in programov za krepitev zdravja.
Skrb za zdravje in dobrobit pacientov sta naša glavna prednostna naloga, zato vas želimo seznaniti z vsemi možnostmi, ki vam jih ponuja lokalno zdravstvo.
Kdaj: 17. september, ob 12.00 uri

Kje: Parkirišče Zdravstvenega doma Ptuj, Potrčeva cesta 19 a
 
PROGRAM IN AKTIVNOSTI:
· Predstavitev delovanja in razvoja JZ Zdravstveni dom Ptuj

Direktor Veselin Šučur bo predstavil ključne novosti pri delovanju ambulant, posodobitve na področju programa fizioterapije ter načrte za prihodnjo nadgradnjo Zdravstvenega doma Ptuj.
· Aktivnosti Centra za krepitev zdravja (CKZ) Ptuj

· Koordinator CKZ Ptuj, dr. Uroš Železnik, bo skupaj s sodelavci predstavil delovanje centra in za obiskovalce pripravil praktične zdravstveno-vzgojne aktivnosti:
· Izvedba šestminutnega testa hoje za oceno telesne zmogljivosti.
· Svetovanje in smernice za varno ter učinkovito telesno aktivnost.
· Predstavitev državnih presejalnih programov za zgodnje odkrivanje raka (DORA, ZORA in SVIT).
· Prikaz pravilnega samopregledovanja dojk na strokovnem modelu.
 
Dogodek je odlična priložnost, da aktivno preverite svojo pripravljenost, prejmete strokovne nasvete in iz prve roke izveste več o razvoju zdravstvene oskrbe v našem okolju.
 
